V.V. De Hopsjlokkers

Vastelaovesvereiniging (V.V.) De Hopsjlokkers is de grutste en aajste vastelaovesvereiniging van Zjwame. Ziej is ópgerich in 1952, en haet es liefsjpreuk: "Laot gaon dae wage". Dit waas taeves de sjpreuk van de eerste Prins van De Hopsjlokkers, Thei I.

In 2019 haet de vereiniging róndj de vieftig aktieve leje, en organiseert eder jaor de Sjo! (vreuger de Bóntje Aovindj).

 Gesjiedenis 
De vastelaovesvereiniging waerde in 1952 ópgerich door de eerste krètser (sikretaris) Cor Wijnands, de eerste Prins van de vereiniging Thei de Loo, Vors Hoppius I (Pierre Hendrickx) en Dick vanne Zaalder.

Prins Thei I (de Loo) regeerde es eerste prins van de Hopsjlokkers in 1952 en ouch 1953 (door de Watersnoodramp in 1953 waerde in det jaor gèn nuje prins gekaoze). De liefsjpreuk van Thei I woor "Laot gaon dae wage". Dit waas ouch 'n nummer gesjreve door hem, en same mit "Zjwamerlandj det Gekkelandj" zin dit nag sjteeds bekende Zjwamer nummers tiedes de vastelaovindj.

Omdet d'r veur 1952 nag nootj ein eige vastelaovindj in Zjwame woor gehaje, mós in dae tied nag de toesjtumming waere gevraog aan de pesjtoor. Vastelaovindj waas vreuger namelik de daag van 't bekinde 40 oeregebied mit groot kirkelik Lof inne middig. Vors Hoppius I ging same mit de angere drie oprichters op audiejensie biej pesjtoor Hoen. Nao langk euverlik sjtumde de pesjtoor toe, en gaof toesjtumming om nao 't 40 oeregebed, vanaaf veer oer sjmiddes, te beginne. Naodet de pesjtoor akkoord waas, móste ze ouch nag langs de börgemeister (Strens). Toen dae heurde det de pesjtoor al toesjtumming haaj gegaeve woor hae ouch drek accoord. Hae deej vervolges de historiese oetsjpraok: "Versjaf Zjwame ein paar daag van echte joeks en Thei haaj det sjtielvol..."

Op vastelaovesmaondig om 5 oer leep gans Zjwame oet inne haop getuge te zin van 't eerste optraeje van de intoch van häör Prins, dae euver alle Hopsjlokkers de Meule kwoom zjweije. Van de toenmaolige loco-börgemeister Alers kreeg Prins Thei I de sjleutels en embleme euverhenjigd, womit de vastelaovindj in Zjwame offesjeel van sjtart kós gaon.

De naam Hopsjlokkers kump van de samevoeging tösse de wäörd hop, waat ein van de belangriekste ingrediejent is van beer, en sjlokkers, waat 't Zjwaamse waord veur 'drinkers' is.

 Lies van (Aad-)Prinse 
JaorPrinsSjpreuk1952Thei ILaot gaon dae wage19531954Bert IDao is t'r nag nooit eine gesjtorve van de lach1955Funs ISjmeer de wage veurdet de sjarnere beginne te piepe1956Sybert IZeet gek mit de gekke en wies mit de wieze1957Cor IBlief gek want 't waerd neet anges1958Sjain ILaot de wieze zien euvermach beware door oppe tied 'ns gek te doon1959Fred IEs se nooit brood in bèd höbs gegaete wèts se ouch neet wie krumele jeuke1960Wim IDet zit sjnor1961Jan I't Kén neet heiter zin es vreze1962Huub IZjwame oppe wip1963Frits ITeamwörk1964Sjra INeet sjtete is altied mis1965Har INeet grauwele mer krauwele1966Henk IPaaf, braek aaf en noe?1967Paul INaeve de pot gepis1968Luc IAlle kantje oet: nieks dao1969Frenne IZjamme, zjwamme, Zjwame in de ruumte1970Har IIBaeter te hoog gesjech en geine beet1971Wim IIVeur zeen ze vlege1972Henk II't Aug mót auch get höbbe1973Jan IIOp ein sjöp zand waerd neet gekeke1974Frans IDrie daag in de aolie: laot sjtaon dae wage1975Lei IKreit de roje haan óm water, den sjleit de drök eine flater1976Jo IDae kegele wilt, mót ouch opzitte1977Jac IZjwame is de zak1978Jos I'n Pan los1979Paul IIInlevere1980Joop IVäöl te vreug1981Jo IIWo is nieks1982Bart IZjwame maak kuns(te)1983Peter IBóntj en broen1984Joep IOp ós 33ste1985Huub IIVan rood op greun1986Huub IIIZjwame is mans genóg1987Frans IIZjwame geit wie eine trein1988John IGeine tied1989Fons IWo doon ze 't van1990Ferd IWaat ei beeld1991Sjriek I't Zit inne lóch1992Pieter I't Geit op en aaf1993Rick IWaat eine póppekas1994Ron IVeur wille good oet de hook kómme1995Marcel INieks te danke, gaer gedaon1996Wim IIIVan alle merte toes1997Marc IVeur zitte de tent oppe kop1998Roger IDet guf 't toch neet1999Jan IIINet op 't rendje2000Jan IVIn de eewe der eewe Zjwame2001Flor IHeure, zeen... en mitdoon2002Roy IEi gaat inne Mert2003Frank IVan A toet Zjwame2004Harald IVeur weite d'r waeg mit2005Willem I't Is passe en maete2006Peter IIVeur drejje door2007Ruud IVeur zitte nörges mit2008Luc IIVeur kómme d'r waal oet2009Dirk IHiej zit meziek in2010Roy IIDit is gekkewèrk2011Rick IIHiej zit se good2012Rob INet efkes anges2013Bram IHiej löp 't2014John IILeefs oet Zjwame2015Youri IGood verbónje2016Luc IIIVeur gaon los2017Sjriek IIVeur gaon wiej hop2018Flor IIDet kèn op 'n tegelke2019Peter IIIDet is gelök

 Liefleed van de Aad-Prinse 
Veur Hopsjlokkers Prinse veur heure te same

Want carnaval viere zit ós in ’t blood

Biej sjpas en plezeer ós beerke te drinke

Is veur ós zo neudig wie dageliks brood

Al zin veur auch eks en gewaes in ’t verleje

En is ózze amstied al heel lang geleje

Es de dolle daag ós weer biejein bringe

Klink vôller en bliejer ós prinselik refrein:

LAOT GAON DAE WAGE, TRALALALALA.....

LAOT GAON DAE WAGE, TRALALALALA.....

LAOT ’M MER GAON, LAOT ’M MER GAON, LAOT NOE DAE WAGE GAON.

LAOT GAON DAE WAGE, TRALALALALA.....

LAOT GAON DAE WAGE, TRALALALALA.....

LAOT ’M MER GAON, LAOT ’M MER GAON, LAOT NOE DAE WAGE GAON.

Veur Hopsjlokkers winse, det is det in Zjwame

De carnaval jaore maag blieve besjtaon

Doot allemaol mit en vergaet ens eur zorge

Want heringe-goonsdig is alles gedaon

Al zin veur auch eks en gewaes in ’t verleje

En is ózze amstied al heel lang geleje

Es de dolle daag ós weer biejein bringe

Klink vóller en bliejer ós prinselik refrein:

LAOT GAON DAE WAGE, TRALALALALA.....

LAOT GAON DAE WAGE, TRALALALALA.....

LAOT ’M MER GAON, LAOT ’M MER GAON, LAOT NOE DAE WAGE GAON.

LAOT GAON DAE WAGE, TRALALALALA.....

LAOT GAON DAE WAGE, TRALALALALA.....

LAOT ’M MER GAON, LAOT ’M MER GAON, LAOT NOE DAE WAGE GAON.